Напярэдадні 9 Мая да гераічнага ветэрана завітала шмат гасцей. З дарагім для яго святам Сяргея Антонавіча павіншавалі старшыня сельвыканкама Алёна Таляронак, начальнік ваенізаванай чыгуначнай аховы ст. Круляўшчызна Аляксандр Ласіца і, канечне, вучні Крулеўшчынскай школы. Яны ўручылі пачэснаму жыхару аграгарадка кветкі і прымацавалі да яго дома шыльдачку з надпісам: “Тут жыве ветэран” (на здымку). Такія шыльды ўпрыгожаць дамы ўсіх ветэранаў. З падобнай ініцыятывай выступіў рэспубліканскі Фонд міру. Акцыю падтрымалі іншыя грамадскія аб’яднанні, у тым ліку рэспубліканская піянерская арганізацыя, ГА “БРСМ”, Саюз афіцэраў і іншыя.